ddrg/super_eurlex huggingface dataset:
SK Úradný vestník Európskej únie C 260/21

Žaloba podaná 28. júla 2010 — ELE.SI.A/Komisia

(Vec T-312/10)

()

2010/C 260/29

Jazyk konania: taliančina

Účastníci konania

Žalobca: Elettronica e sistemi per automazione (ELE.SI.A) SpA (Guidonia Montecelio, Taliansko) (v zastúpení: S. Bariatti, P. Tomassi, a P. Caprile, advokáti)

Žalovaná: Európska komisia

Návrhy žalobcu

— určiť a vyhlásiť, že spoločnosť ELESIA si svoje zmluvné povinnosti riadne splnila,

— určiť a vyhlásiť, že Komisia svoje zmluvné povinnosti porušila tým, že za plnenia spoločnosti ELESIA nezaplatila splatnú sumu a tým, že požadovala vrátenie už zaplatených súm,

— zaviazať z toho dôvodu Komisiu na zaplatenie sumy 83 627,68 eura, okrem úrokov, teda sumy predstavujúcej náklady vynaložené spoločnosťou ELESIA v rámci Projektu, ktoré ešte neboli Komisiou nahradené,

— v dôsledku toho zrušiť, vziať späť — a to aj vydaním zodpovedajúcich dobropisov — alebo v každom prípade vyhlásiť za nezákonné oznámenia o dlhu, na základe ktorých Komisia požadovala vrátenie súm, ktoré už spoločnosti ELESIA zaplatila, ako aj náhradu škody,

— v každom prípade zaviazať žalovanú na náhradu trov konania.

Žalobné dôvody a hlavné tvrdenia

Konzorcium, ktorého je žalobca koordinátorom, uzavrelo so žalovanou zmluvu o realizácii projektu „I-Way, Intelligent co-operative system in cars for road safety“ financovaného rozpočtovými prostriedkami v rámci „Šiesteho programu výskumu a technologického rozvoja“.

Vzhľadom na to, že pri realizácii tohto projektu došlo k vážnym nezrovnalostiam, Európska komisia sa rozhodla pristúpiť k výpovedi zmluvy.

Žalobca tvrdí, po prvé, že správanie Komisie je v príkrom rozpore s relevantnými ustanoveniami zmluvy a s uplatniteľnými právnymi zásadami, akým sú zásada spravodlivého zaobchádzania, zásada proporcionality a zásada riadnej správy vecí verejných a po druhé, že napriek tomu, že všetky zmluvné plnenia boli riadne vykonané v rámci takmer celého obdobia 36 mesiacov uvedeného v zmluve, Komisia nemá v úmysle uznať nijaký dlh, vychádzajúc okrem iného z auditu, ktorý sa z viacerých hľadísk zdá byť nezákonný, pričom žalobca v dobrej viere spolupracoval počas celého trvania zmluvných vzťahov a aj mimo neho.

Na podporu svojich návrhov žalobca konkrétne uvádza, že všetky svoje zmluvné povinnosti plnil riadne a sústavne, kým Komisia porušila články II.1.11, II.16.1, II.16.2 a II.29 všeobecných zmluvných ustanovení, ako aj právo na obranu a ustanovenia nariadenia č. 2185/96. (1)

(1) Nariadenie Rady (EURATOM, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi.
SK Úradný vestník Európskej únie C 221/56

Žaloba podaná 18. júna 2010 — Olive Line International/ÚHVT — O. International (O•LIVE)

(Vec T-273/10)

()

2010/C 221/89

Jazyk žaloby: angličtina

Účastníci konania

Žalobca: Olive Line International, S.L. (Madrid, Španielsko) (v zastúpení: P. Koch Moreno, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: O. International, S.r.l. (Spoleto, Taliansko)

Návrhy žalobcu

— zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 14. apríla 2010 vo veci R 4/2009-4,

— zaviazať ÚHVT na náhradu trov konania a

— zaviazať ďalšieho účastníka konania pred odvolacím senátom na náhradu trov konania, ak sa stane vedľajším účastníkom v tomto konaní.

Žalobné dôvody a hlavné tvrdenia

Prihlasovateľ ochrannej známky Spoločenstva: ďalší účastník konania pred odvolacím senátom.

Prihlasovaná ochranná známka Spoločenstva: obrazová ochranná známka „O•LIVE“ pre tovary a služby zaradené do tried 3 a 44 — Prihláška ochrannej známky Spoločenstva č. 5715008.

Majiteľ ochrannej známky alebo označenia, ktoré je základom námietky: žalobca.

Ochranná známka alebo označenie, ktoré je základom námietky: obrazová ochranná známka Spoločenstva č. 5086657 „Olive Line“ pre tovary zaradené do tried 3, 29 a 30; španielska obrazová ochranná známka č. 2741533 „Olive Line“ pre tovary zaradené do tried 3, 29 a 30; španielska slovná ochranná známka č. 2525564 „Olive Line“ pre tovary zaradené do triedy 3.

Rozhodnutie námietkového oddelenia: zamietnutie námietky.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát sa nesprávne domnieval, že neexistovala pravdepodobnosť zámeny medzi dotknutými ochrannými známkami.
Aj keby systém kontrol a sankcií stanovený poľskými orgánmi vykazoval určité chyby, čo nevykazuje, boli by tieto chyby natoľko nevýznamné, že by sa nebezpečenstvo pre rozpočet Únie týkalo sumy omnoho nižšej než je oprava vykonaná Komisiou v napadnutom rozhodnutí. To sa týka najmä výšky opravy vykonanej Komisiou z toho dôvodu, že údajne nebolo ukončené vektorovanie systému pozemkových parciel a že v roku 2005 bol vo Województwo opolskie vykonaný príliš malý počet kontrol.
SK Úradný vestník Európskej únie C 100/56

Žaloba podaná 5. februára 2010 — Footwear/ÚHVT — Reno Schuhcentrum (swiss cross FOOTWEAR)

(Vec T-49/10)

2010/C 100/82

Jazyk žaloby: nemčina

Účastníci konania

Žalobca: The Footwear Co. Ltd (Chai Wan, Hong Kong, Čína) (v zastúpení: G. Griss a C. Loidl, Rechtsanwälte)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Reno Schuhcentrum GmbH (Thaleischweiler-Fröschen, Nemecko)

Návrhy žalobcu

— zrušiť rozhodnutie štvrtého odvolacieho senátu Úradu pre harmonizáciu vnútorného trhu zo 4. decembra 2009 vo veci R 1705/2008-4,

— zamietnuť v celom rozsahu námietku proti zápisu prihlasovanej ochrannej známky pre tovary tried 25 a 28,

— nariadiť Úradu zapísať prihlasovanú ochrannú známku,

— zaviazať Úrad na náhradu trov konania vrátane trov konania pred námietkovým oddelením a odvolacím senátom.

Žalobné dôvody a hlavné tvrdenia

Prihlasovateľ ochrannej známky Spoločenstva: žalobca.

Prihlasovaná ochranná známka Spoločenstva: obrazová ochranná známka „swiss cross FOOTWEAR“ pre tovary tried 25 a 28 (prihláška č. 4 686 549).

Majiteľ ochrannej známky alebo označenia, ktoré je základom námietky: Reno Schuhcentrum GmbH.

Ochranná známka alebo označenie, ktoré je základom námietky: nemecká slovná ochranná známka „criss cross“ č. 302 29 875 pre tovary tried 14, 18, 25 a 28.

Rozhodnutie námietkového oddelenia: zamietnutie námietky.

Rozhodnutie odvolacieho senátu: zrušenie rozhodnutia námietkového oddelenia a zamietnutie prihlášky ochrannej známky Spoločenstva.

Dôvody žaloby: porušenie článku 8 ods. 1 písm. b) nariadenia č. 207/2009 (1), keďže medzi kolidujúcimi ochrannými známkami neexistuje pravdepodobnosť zámeny.

(1) Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
SK Úradný vestník Európskej únie C 80/33

Žaloba podaná 8. januára 2010 — Komisia/Earthscan

(Vec T-5/10)

2010/C 80/55

Jazyk konania: angličtina

Účastníci konania

Žalobkyňa: Európska komisia (v zastúpení: A.-M. Rouchaud-Joët, S. Petrova, splnomocnení zástupcovia, za právnej pomoci P. Hermant a G. van de Walle de Ghelcke, advokáti)

Žalovaná: Earthscan Ltd (Kent, Spojené kráľovstvo)

Návrhy žalobkyne

— zaviazať žalovanú, aby Komisii zaplatila sumu 44 903,22 eura zodpovedajúcu listine vo výške 45 835,44 eura, z ktorej už bolo zaplatených 6 486,09 eura a úroky do konca 30. septembra 2009 vo výške 5 556,87 eura,

— zaviazať žalovanú na zaplatenie úrokov vo výške 3,84 eura za každý deň od 1. októbra 2009 až do zaplatenia celého dlhu,

— zaviazať žalovanú na náhradu trov konania Komisie.

Žalobné dôvody a hlavné tvrdenia

Touto žalobou založenou na arbitrážnej doložke sa žalobkyňa domáha, aby bola žalovaná zaviazaná na vrátenie časti zálohovej platby spolu s úrokom z omeškania v dôsledku nevykonania zmluvy č. 4.1030/Z/01-035/2001, ktorú žalobkyňa uzavrela s deviatimi dodávateľmi vrátane žalovanej, týkajúcej sa vytvorenia, uverejnenia a šírenia príručky o obnoviteľnej energii [projekt „Guide for Renewable Energy installations to promote biomass, photovoltaics and solar thermal in the EU“ (Príručka pre zariadenia na výrobu obnoviteľnej energie na podporu využívania biomasy, fotovoltaiky a solárneho tepla v EÚ)] v rámci programu ALTENER (1).

Žalobkyňa uvádza jeden žalobný dôvod.

Vzhľadom na to, že žalovaná nevykonala činnosti stanovené v zmluve pre fázy 6 a 7 (návrh, sadzba, tlač a šírenie), žalobkyňa uvádza, že žalovaná porušila svoje zmluvné povinnosti, keď nevrátila časť zálohovej platby, ktorá bola zaplatená navyše pri vykonávaní zmluvy. Tvrdí, že žalovaná preto musí byť zaviazaná na vrátenie preplatku spolu s úrokom z omeškania stanoveným v zmluve.

(1) Rozhodnutie Európskeho parlamentu a Rady č. 646/2000/ES z 28. februára 2000, ktorým sa prijíma viacročný program na podporu energie z obnoviteľných zdrojov v Spoločenstve (Altener) (1998 až 2002) Ú. v. ES L 79, s. 1.
—

zrušiť rozhodnutie vydané Komisiou 1. septembra 2009 vo veci štátnej pomoci C 27/09 (ex N 34/A/09 a N 34/B/09) — Podpora uvoľnená z rozpočtu v prospech France Télévisions (2010 — 2012) v rozsahu, v akom je rozhodnuté, že sa oznámená podpora uvoľnená z rozpočtu vo výške 450 miliónov eur na rok 2009 v prospech France Télévisions považuje za zlúčiteľnú so Zmluvou ES podľa jej článku 86 ods. 2,
SK Úradný vestník Európskej únie C 24/65

Žaloba podaná 30. novembra 2009 — ATB Norte/ÚHVT — Bricocenter Italia (BRICO CENTER)

(Vec T-476/09)

2010/C 24/115

Jazyk žaloby: španielčina

Účastníci konania

Žalobca: ATB Norte, SL (Burgos, Španielsko) (v zastúpení: P. López Ronda, G. Macías Bonilla, H. L. Curtis-Oliver a G. Marín Raigal, advokáti)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Bricocenter Italia Srl [Rozzano Milanofiori (Miláno), Taliansko]

Návrhy žalobkyne

— zrušiť rozhodnutie štvrtého odvolacieho senátu Úradu pre harmonizáciu vnútorného trhu (ÚHVT) z 24. septembra 2009 — R 1006/2008-4,

— zaviazať žalovaného (ÚHVT) na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: Bricocenter Italia S.r.l.

Prihlasovaná ochranná známka Spoločenstva: obrazová ochranná známka so slovným prvkom „BRICOCENTER“ (prihláška č. 4 934 212) pre služby zaradené do triedy 35.

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: obrazová ochranná známka Spoločenstva so slovnými prvkami „CENTROS DE BRICOLAGE BRICOCENTRO“ (č. 3 262 623) a „ATB CENTROS DE BRICOLAGE BRICOCENTRO“ (č. 989 046) pre služby zaradené do tried 35, 37 a 39.

Rozhodnutie námietkového oddelenia: vyhovenie námietke.

Rozhodnutie odvolacieho senátu: zrušenie napadnutého rozhodnutia a zamietnutie námietky v celom rozsahu.

Dôvody žaloby: nesprávny výklad a uplatnenie článku 8 ods. 1 písm. b) nariadenia č. 207/2009.
SK Úradný vestník Európskej únie C 297/26

Žaloba podaná 2. októbra 2009 — NEC Display Solutions Europe/ÚHVT — Nokia (NaViKey)

(Vec T-393/09)

2009/C 297/38

Jazyk žaloby: angličtina

Účastníci konania

Žalobca: NEC Display Solutions Europe GmbH (Mníchov, Nemecko) (v zastúpení: P. Munzinger, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Nokia Corp. (Helsinki, Fínsko)

Návrhy žalobcu

— zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 16. júna 2009 vo veci R 1143/2008-2,

— zamietnuť námietku podanú ďalším účastníkom konania pred odvolacím senátom proti zápisu ochrannej známky Spoločenstva,

— zaviazať ÚHVT na náhradu trov konania, vrátane trov konania pred odvolacím senátom, a

— zaviazať ďalšieho účastníka konania pred odvolacím senátom na náhradu trov konania, ak pristúpi do konania ako vedľajší účastník konania, ako aj trov konania pred odvolacím senátom.

Žalobné dôvody a hlavné tvrdenia

Prihlasovateľ ochrannej známky Spoločenstva: žalobca.

Prihlasovaná ochranná známka Spoločenstva: slovná ochranná známka „NaViKey“ pre tovary zaradené do triedy 9.

Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.

Ochranná známka alebo označenie, ktoré je základom námietky: slovná ochranná známka Spoločenstva „NAVI“ pre tovary a služby zaradené do tried 9 a 38; fínska slovná ochranná známka „NAVI“ pre služby zaradené do triedy 9.

Rozhodnutie námietkového oddelenia: vyhovenie námietke v celom rozsahu.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát: i) sa dopustil nesprávneho určenia príslušnej skupiny verejnosti, ktorej vnímanie je potrebné zohľadniť; ii) sa dopustil nesprávneho posúdenia podobnosti medzi dotknutými ochrannými známkami a medzi tovarmi; iii) nezohľadnil skutočnosť, že ďalší účastník konania pred odvolacím senátom nie je oprávnený zakázať používanie neskoršej ochrannej známky obsahujúcej prvok „NAVI“, ktorý sám osebe nemá rozlišovaciu spôsobilosť alebo len veľmi malú, a preto sa nemôže odvolávať na článok 8 ods. 1 písm. b) nariadenia Rady 207/2009, aby dosiahol zamietnutie prihlášky dotknutej ochrannej známky Spoločenstva; porušenie článku 75 nariadenia Rady 207/2009 tým, že odvolací senát neuviedol odôvodnenie svojho rozhodnutia o existencii pravdepodobnosti zámeny medzi dotknutými ochrannými známkami.
—

zrušiť v celosti alebo čiastočne článok 1 rozhodnutia v rozsahu, v akom pripisuje GDF Suez zodpovednosť za porušenie ustanovení článku 81 ods. 1 ES tým, že sa zúčastnil na dohode a zosúladených postupoch v odvetví zemného plynu, a to prinajmenšom od 1. januára 1980 do 30. septembra 2005, pokiaľ ide o porušenie v Nemecku, a prinajmenšom od 10. augusta 2000 do 30. septembra 2005, pokiaľ ide o porušenie vo Francúzsku, a v dôsledku toho zrušiť takisto článok 3 rozhodnutia v rozsahu, v akom ukladá GDF Suez skončiť porušenia uvedené v článku 1 alebo ktoré majú rovnaký alebo podobný predmet alebo účinok,
SK Úradný vestník Európskej únie C 267/76

Žaloba podaná 4. septembra 2009 — ICO Satellite/Komisia

(Vec T-350/09)

2009/C 267/137

Jazyk konania: angličtina

Účastníci konania

Žalobca: ICO Satellite Ltd (Slough, Spojené kráľovstvo) (v zastúpení: S. Tupper, solicitor)

Žalovaná: Komisia Európskych spoločenstiev

Návrhy žalobcu

— zrušiť rozhodnutie Komisie č. 2009/449/ES z 13. mája 2009 o výbere prevádzkovateľov celoeurópskych systémov poskytujúcich mobilné satelitné služby (MSS) v súlade s článkami 230 a 231 ES,

— zaviazať žalovanú na náhradu trov konania a prijať všetky ďalšie vhodné opatrenia.

Žalobné dôvody a hlavné tvrdenia

Žalobou žalobca žiada zrušenie rozhodnutia Komisie č. 2009/449/ES z 13. mája 2009 o výbere prevádzkovateľov celoeurópskych systémov poskytujúcich mobilné satelitné služby (ďalej len „MSS“) (1).

Uvádza sa, že napadnuté rozhodnutie má účinok odňatia žalobcových vlastníckych práv, ktoré riadne získal podľa medzinárodného práva. Žalobca ďalej uvádza, že napadnuté rozhodnutie je protiprávne, keďže Komisia:

a) diskriminovala žalobcu tým, že zapojila bývalého predsedu Inmarsat Ventures Limited Council (ďalej len „Inmarsat“) do procesu rozhodovania, a tým porušila základné procesné povinnosti a zásadu rovnosti zaobchádzania; a

b) konala neodôvodnene tým, že uprednostnila výber Inmarsat a Solaris Mobile Limited pred žalobcom, ktorý, ako uvádza, je v objektívne lepšej pozícii pre poskytovanie MSS.

Tým, že žalovaná prijala napadnuté rozhodnutie, konala podľa žalobcu neprimerane a spôsobom, ktorý je diskriminačný a v rozpore s legitímnou dôverou žalobcu. Žalobca ďalej uvádza, že napadnuté rozhodnutie zároveň predstavuje zásah do jeho práv na pokojné užívanie jeho majetku, ktoré sú chránené článkom 1 Dodatkového protokolu k Európskemu dohovoru o ľudských právach (ďalej len „EDĽP“), ako aj do práva na výkon jeho občianskych práv vrátane vlastníckych práv a práva na to, aby jeho záležitosť bola spravodlivo a verejne prejednaná, ktoré je upravené v článku 6 EDĽP.

(1) 2009/449/ES: Rozhodnutie Komisie z 13. mája 2009 o výbere prevádzkovateľov celoeurópskych systémov poskytujúcich mobilné satelitné služby (MSS) [oznámené pod číslom K(2009) 3746] (Ú. v. EÚ L 149, s. 65).
SK Úradný vestník Európskej únie C 256/29

Žaloba podaná 18. augusta 2009 — J & F Participações/ÚHVT — Fribo Foods (Friboi)

(Vec T-324/09)

2009/C 256/54

Jazyk žaloby: angličtina

Účastníci konania

Žalobca: J & F Participações SA (Sorocaba, Brazília) (v zastúpení: A. Fernández Fernández-Pacheco, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Fribo Foods Ltd (Wrexham, Spojené kráľovstvo)

Návrhy žalobcu

— zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 22. apríla 2009 vo veci R 824/2008-1 a

— zaviazať žalovaného a ďalšieho účastníka konania pred odvolacím senátom na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: žalobca.

Prihlasovaná ochranná známka Spoločenstva: obrazová ochranná známka „Friboi“ pre tovary zaradené do triedy 29.

Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.

Ochranná známka alebo označenie, ktoré je základom námietky: slovná ochranná známka „FRIBO“ zapísaná v Spojenom kráľovstve pre tovary zaradené do triedy 29, obrazová ochranná známka „Fribo“ zapísaná v Spojenom kráľovstve pre tovary zaradené do triedy 29, nemecká slovná ochranná známka „FRIBO“ pre tovary zaradené do triedy 29, nemecká obrazová ochranná známka „FRIBO“ pre tovary zaradené do triedy 29, francúzska slovná ochranná známka „FRIBO“ pre tovary zaradené do triedy 29, francúzska obrazová ochranná známka „FRIBO“ pre tovary zaradené do triedy 29, talianska slovná ochranná známka „FRIBO“ pre tovary zaradené do triedy 29, talianska obrazová ochranná známka „FRIBO“ pre tovary zaradené do triedy 29.

Rozhodnutie námietkového oddelenia: vyhovenie námietke.

Rozhodnutie odvolacieho senátu: čiastočné vyhovenie odvolaniu.

Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát nesprávne dospel k záveru, že existovala pravdepodobnosť zámeny medzi kolidujúcimi ochrannými známkami; porušenie článku 42 nariadenia Rady č. 207/2009 tým, že odvolací senát sa dopustil chyby, keď zohľadnil dôkaz o používaní predložený ďalším účastníkom konania pred odvolacím senátom, ktorý nespĺňal požiadavky daného ustanovenia a nevyplývalo z neho miesto, čas, rozsah ani povaha používania.
SK Úradný vestník Európskej únie C 220/37

Žaloba podaná 14. júla 2009 — Sobieski zu Schwarzenberg/ÚHVT — British-American Tobacco Polska (Romuald Prinz Sobieski zu Schwarzenberg)

(Vec T-271/09)

2009/C 220/78

Jazyk žaloby: nemčina

Účastníci konania

Žalobca: Romuald Prinz Sobieski zu Schwarzenberg (Dortmund, Nemecko) (v zastúpenie: U. Fitzner a U. Fitzner, Rechtsanwälte)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: British-American Tobacco Polska S.A. (Augustów, Poľsko)

Návrhy žalobcu

— zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory — ÚHVT) z 13. mája 2009 (vec R 771/2008-4),

— zrušiť rozhodnutie námietkového oddelenia zo 14. marca 2008 a

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: žalobca.

Prihlasovaná ochranná známka Spoločenstva: slovná ochranná známka „Romuald Prinz Sobieski zu Schwarzenberg“ pre výrobky zaradené do tried 33 a 34 (prihláška č. 4 583 761).

Majiteľ ochrannej známky alebo označenia, ktoré je základom námietky: British-American Tobacco Polska S.A..

Ochranná známka alebo označenie, ktoré je základom námietky: poľská slovná ochranná známka „JAN III SOBIESKI“ pre výrobky zaradené do triedy 34 (č. 110 327) a poľská obrazová ochranná známka „JAN III SOBIESKI“ pre výrobky zaradené do tried 3, 30, 32 a 33 (č. 160 417), pričom námietka smeruje proti zápisu do tried 33 a 34.

Rozhodnutie námietkového oddelenia: vyhovenie námietke.

Rozhodnutie odvolacieho senátu: zamietnutie odvolania.

Dôvody žaloby: porušenie článku 60 nariadenia (ES) č. 207/2009 (1) v spojení s článkom 8 nariadenia (ES) č. 2869/95 (2) a článku 60 nariadenia č. 207/2009 v spojení s jeho článkom 81.

(1) Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).

(2) Nariadenie Komisie (ES) č. 2869/95 z 13. decembra 1995 o poplatkoch splatných Úradu pre harmonizáciu vnútorného trhu (ochranné známky a vzory) (Ú. v. ES L 303, s. 33; Mim. vyd. 09/001, s. 291).
—

zaviazať žalovaného, aby vrátil žalobkyni sumu 157 238,07 eur, spolu so splatnými úrokmi vo výške 81 686,22 eur až do 1. júna 2009, ako aj s úrokmi za omeškanie vo výške 21,73796 eur/deň od 2. júna 2009 až do úplného splatenia dlhu,
SK Úradný vestník Európskej únie C 167/19

Žaloba podaná 20. mája 2009 — UOP/Komisia

(Vec T-198/09)

2009/C 167/38

Jazyk konania: angličtina

Účastníci konania

Žalobca: UOP Ltd (Brimsdown, Spojené kráľovstvo) (v zastúpení: B. Hartnett, barrister, a O. Geiss, advokát)

Žalovaná: Komisia Európskych spoločenstiev

Návrhy žalobcu

— zrušiť článok 2 ods. 2 rozhodnutia Komisie zo 16. júla 2008 o opatrení pomoci, ktoré zaviedlo Francúzsko v prospech skupiny IFP [C 51/05 (ex NN 84/05)] (1)

— zaviazať Komisiu na náhradu trov konania.

Žalobné dôvody a hlavné tvrdenia

Žalobca sa domáha čiastočného zrušenia rozhodnutia Komisie zo 16. júla 2008 o opatrení pomoci, ktoré zaviedlo Francúzsko v prospech Francúzskeho inštitútu ropy (IFP) [C 51/05 (ex NN 84/05)] [oznámené pod číslom K(2008) 1330], v rozsahu, v akom toto rozhodnutie vyhlásilo uvedenú pomoc za zlučiteľnú, za určitých podmienok, so spoločným trhom podľa článku 87 ods. 3 písm. c) ES. Žalobca je konkurentom príjemcu štátnej pomoci a jeho dcérskych spoločností Axens a Prosernat.

Žalobca na podporu svojej žaloby uvádza štyri žalobné dôvody.

Po prvé tvrdí, že Komisia sa dopustila zjavne nesprávneho skutkového a právneho posúdenia, pričom porušila článok 87 ods. 3 ES a rámec Spoločenstva o štátnej pomoci pre výskum a vývoj z roku 1996 tým, že nesprávne posúdila povahu výskumu a vývoja, ktorý vykonáva IFP, podľa prílohy I rámca Spoločenstva o štátnej pomoci pre výskum a vývoj z roku 1996, a teda nesprávne stanovila maximálnu váženú intenzitu pomoci. Žalobca zakladá tento žalobný dôvod na týchto tvrdeniach: činnosti spoločností Axens a Prosernat týkajúce sa postupov nie je možné považovať za výskum a vývoj a celý predkonkurenčný vývoj vykonáva IFP; IFP vykonáva minimálne časť predkonkurenčného vývoja týkajúcu sa technologických postupov a katalyzátorov, ktoré vyžadujú použitie pilotných zariadení, ako aj tú časť predkonkurenčného vývoja, ktorá sa týka patentov.

Po druhé žalobca tvrdí, že Komisia sa dopustila zjavne nesprávneho skutkového a právneho posúdenia, pričom porušila článok 87 ods. 3 ES a rámec Spoločenstva o štátnej pomoci pre výskum a vývoj z roku 1996 tým, že neprihliadla na prevádzkovú pomoc poskytnutú spoločnostiam Axens a Prosernat, dcérskym spoločnostiam IFP. Žalobca zakladá tento žalobný dôvod na troch tvrdeniach, pričom uvádza, že neboli zohľadnené priame výhody poskytnuté spoločnosti Axens spočívajúce v tom, že sústavne využívala pilotné zariadenia, ako aj nepriame výhody, ktoré mala táto spoločnosť v dôsledku štipendijných grantov poskytnutých od IFP a v dôsledku jej medzinárodnej výskumnej spolupráce prostredníctvom IFP.

Po tretie žalobca tvrdí, že Komisia sa dopustila zjavne nesprávneho právneho a skutkového posúdenia, keď rozhodla, že pomoc poskytnutá IFP a jej dcérskym spoločnostiam Axens a Prosernat mala motivačný účinok.

Po štvrté uvádza, že Komisia sa dopustila zjavne nesprávneho právneho a skutkového posúdenia, keď neposkytla primerané odôvodnenie a/alebo nedostatočne zohľadnila dôkazy, ktoré mala k dispozícii.

(1) Ú. v. EÚ L 53, 2009, s. 13.